
Instituţiile militare din România -  entităţ 
bugetofage anchilozate, nevertebrate și 
decerebrate 


Col. (r) Daniela Iuliana Tobă (https://www.art-emis.ro/col.rdaniela-toba/) O 29 Februarie 2024 


Am lucrat în trei instituţii militare: în M.Ap.N., la cabinetul 
şefului Statului Major General, în S.PP, la cabinetul 
directorului şi în S.T.S. la biroul de relaţii publice. Am 
interacţionat în variate forme cu celelalte structuri militare 
ale statului. Cu acestă experienţă în poală scriu acum. Şi 
cu multă amărăciune. 


Nu, oameni buni, civili şi naivi, instituţiile militare din ţara 
asta sînt departe de a fi ceea ce credeţi voi că sînt sau 
ceea ce ar trebui să fie. Instituţiile militare din ţara asta nu 
sînt nici disciplinate, nici eficiente, nici patriote, nici 
inteligente, nici demne... Sînt nişte organizaţii anchilozate, 
îmbicsite, birocratizate la maximum, saturate de nepotisme 
şi sinecuri, burduşite cu incompetenţi şi complet aservite 
politic. 


Am văzut prea multe spinări de colonei şi generali 
înclinîndu-se pînă la pămînt în faţa unor derbedei politici, 
am văzut prea multă laşitate de jos în sus şi de sus în jos, 

din sistem cu sila-n git, am văzut prea multe achiziţii 
dubioase, am văzut prea multă fugă de responsabilitate şi prea multă brambureală. lar faptul că 
instituţiile militare au stat mereu ascunse sub lacăt în arcul activităţii clasificate, acest lucru a 
contribuit din plin la transformarea lor în ceea sînt azi: nişte entităţi bugetofage, nevertebrate, 
decerebrate, cu cîteva excepţii punctuale cu misiuni clare în teren, gen pompierii, jandarmii, ofiţerii de 
protecţie persoană, brigada 2 infanterie, unele structuri de prin serviciile de informaţii şi alte cîteva. 


În loc de concluzie, în instituţiile militare româneşti nu există avansari pînă la eşaloanele superioare 
pe criterii de experienţă sau competenţă, ci strict pe criterii de slugărnicie, turnătorie şi cîrlige politice. 
Au existat şi militari competenţi care au reuşit să răzbată cît de cît în ierarhie, dar drumul lor n-a âjuns 
prea departe. E suficient să vedeţi ciurda de tovarăşi şi tovarăşe cărora li s-au înstelat epoleţii la 40 
de ani sau chiar mai devreme, puşi în funcţii înalte în sistem după ce au fost plimbaţi prin fabricile de 


diplome tot ale sistemului ca să pară că ştiu limba română, dar care n-au intrat un minut într-un 
poligon de pregătire. Şi da, există şi cîţiva generali, puţini, care şi-au meritat stelele, însă simplul fapt 
că au tăcut, în timp ce în jurul lor instituţiile militare se năruiau, se deprofesionalizau, se cangrenau de 
la an la an, nu îi face cu nimic mai breji ca ceilalţi de carton. Cît priveşte patriotismul, demnitatea, 
curajul, onoarea, cinstea, toate acestea în sistem sînt doar vorbe. Vorbe goale. 


Doar civilii necunoscători ai sistemului mai pot crede azi că vreunul dintre înstelaţii fără merite militare 
ar fi vreo soluţie la dezastrul care poate distruge România. Aceștia sunt doar scule obediente, cu 
cariere fardate şi cu caractere puse la îndoială chiar de către cei cu care au lucrat, scule culese din 
sistem pentru a executa ordine fără a pune întrebări. Atit. 

